Diari Oficial de la Generalitat Valenciana


Sumari del DOGV 264, del 27-06-1985 (1985/804553)

ORDRE de 28 de maig de 1985, de la Conselleria d'Indústria, Comerç i Turisme sobre instal ladors autoritzats i empreses instal.ladores de fontanería.
-----------------------------------------------------------------------------------------------------------------------------------------------------

### Dades del document

Número de DOGV
:   264

Data del DOGV
:   27-06-1985

Secció del DOGV
:   ALTRES DISPOSICIONS

Número del document
:   1985/804553


Data del document
:   28-05-1985

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 28 de maig de 1985, de la Conselleria d'Indústria, Comerç i Turisme, sobre instal.lacions autoritzades i empreses instal.ladores de fontaneria.  
Per Ordre del Ministeri d'Indústria i Energia de 9 de desembre de 1975 foren aprovades les "Normes Bàsiques per a les instal·lacions interiors de subministrament d'aigua", que estableixen els requisits tècnics que han de complir aquelles instal·lacions a fí d'assegurar una correcta prestació del servei.   
En les esmentades normes apareix per primera vegada la figura de l'instal·lador de fontaneria i de l'Empresa instal·ladora, que autoritzats per les Direccions Provincials de l'esmentat Ministeri, hauran de dur a efecte el muntatge de les instal·lacions i les proves reglamentàries en aquestes.   
La manca de regulació d?aquestes autoritzacions s donà lloc à que cada Direcció General aplicàs els seus propis criteris, tot i conduint a una notable disparitat d'actuacions administratives, en perjudici tant dels administrats com dels professionals de la fontaneria.   
La present Ordre escomet tant la labor d'unificar criteris i actuacions en aquest camp com la de definir les figures de l'instal·lador autoritzat i de l'Empresa Instal·ladora de fontaneria, establint amb claredat llurs competències, obligacions i responsabilitats i els requisits que han de complir-se per a l'obtenció dels carnets o inscripcions corresponents, una vegada transferides a la Generalitat Valenciana les competències en aquesta matèria pel Reial Decret 1047/1984 d'11 d'abril.   
D'acord amb tot això i d'acord amb allò establert al Decret 16/1984 de 15 de juny del President de la Generalitat Valenciana,   
ORDENE:   
Primer. Instal·lador autoritzat de fontaneria  
Tota persona física que pels seus coneixements teòrico-pràctics de la tecnologia de la fontaneria, així com de la normativa urgent, acreditats mitjançant el corresponent carnet d'Instal·lador expedit pel Servei Territorial d'Indústria i Energia i la seua inscripció al Registre d'Instal·ladors, està autoritzada per a realitzar les operacions a què fa referència la present Ordre.   
L'Instal·lador autoritzat de fontaneria podrà realitzar les esmentades operacions només en la plantilla d'una instal·ladora inscrita al Registre a què fa referència la disposició setena de la present Ordre.   
Segon. Ambit d'actuació de l'Instal·lador autoritzat  
Està autoritzat per realitzar, al si d'una Empresa Instal·ladora que complesca els requisits de la present Institució, les operacions següents:   
a) Executar per si mateix qualsevol instal·lació receptora d'aigua, així com les modificacions o ampliacions, o supervisar-ne l'execució per operaris especialistes.   
Quan es tracte d'instal·lacions, ampliacions o modificacions, per a les quals siga preceptiu un projecte subscrit per un tècnic titulat competent, l'execució de la instal·lació o la supervisió de la seua realització per operaris especialistes estarà, sempre sota el control i responsabilitat del Tècnic Director d'obra de la instal·lació de fontaneria.   
b) Realitzar per si mateix, o supervisar l'execució per operaris especialistes, el manteniment, revisions i reparacions de qualsevol instal·lació receptora d'aigua.   
c) Verificar i posar en servei, amb realització dels assaigs i les proves reglamentàries, sempre tot sota el control i responsabilitat del tècnic director d'obra quan hi siga, les instal·lacions executades per ell mateix o sota la seua supervisió, així com les modificacions, ampliacions i reparacions de les instal·lacions i subscrivint els butlletins d'instal·lació establerts en la normativa vigent.   
Tercer. Obtenció del carnet d'instal·lador autoritzat  
El carnet d'instal·lador autoritzat de fontaneria podrà obtenir-se en el corresponent Servei Territorial d?Indústria i Energia, tot reunint necessàriament els següents requisits:   
a) Estar en possessió d'un títol o certificat d'estudis de Formació Professional de primer grau de la branca d'instal·lacions de fontaneria.   
b) Aquells que no estiguen en possessió de la titulació esmentada en l'apartat anterior, podran superar les proves d'aptitud sobre un curs teòrico-pràctic relatiu a les matèries tècniques indicades a l'Annex I. Hom hi haurà de seguir un curs d'una durada mínima de vuitanta hores, que estarà impartit per Entitats reconegudes per la Direcció General d?Indústria i Energia.   
c) Amb independència d'allò indicat en els apartats anteriors, caldrà superar, davant el Servei Territorial d?Indústria i Energia, les oportunes proves d'aptitud sobre la Reglamentació esmentada en l'Annex II. Les proves hauran de portar-se a efecte simultàniament amb les indicades en l'apartat b).   
Per impartir el curs abans referit les Entitats, públiques o privades, interessades hauran d'estar reconegudes per la Direcció General d?Indústria i Energia, cosa per a la qual presentaran davant l'esmentat Organisme corresponent la sol·licitud acompanyada de la documentació en la qual consten les qüestions següents:   
a) Ambit geogràfic d'actuació.   
b) Nombre i titolació del personal docent.   
c) Mitjans materials tals com locals, material didàctic, etc.   
d) Metodologia de l'ensenyament, amb indicació de l'organització d'aquest i dels sistemes d'avaluació previstes.   
Quart. Obligacions dels Instal·ladors autoritzats  
L'Instal·lador autoritzat tindrà les següents obligacions:   
a) Que els diversos treballs i operacions efectuats s'ajusten a la Reglamentació tècnica vigent sobre instal·lacions receptores d'aigua.   
b) Subscriure els butlletins d'instal·lació establerts per la normativa vigent relatius a les instal·lacions que hi haja executat per si mateix o sota la seua supervisió.   
Cinqué. Empresa instal·ladora de fontaneria  
Les activitats de muntatge, reparació, revisió i manteniment de les instal·lacions receptores d'aigua només podran ésser realitzades per les Empreses que complesquen els requisits establerts a continuació, i obtinguen la inscripció en el Registre d'Empreses Instal·ladores del corresponent Servei Territorial d'Indústria i Energia, amb independència de la seua inscripció obligatòria en el Registre Industrial.   
Els esmentats requisits seran, amb independència d'aquells exigibles a qualsevol empresa, els següents:   
a) Disposar, almenys, d'un Instal·lador amb carnet d'Instal·lador de fontaneria, inclòs en la plantilla.   
b) Que la relació entre el nombre total d'obrers especialistes i el d'instal·ladors autoritzats no siga superior a cinc.   
c) Tenir coberta la responsabilitat civil que puga derivar-se de la seua actuació, mitjançant una pòlissa d'asseguraments per un import mínim. de cinc milions de pessetes.   
d) Disposar d'un local i dels mitjans tècnics adequats per al desenvolupament de la seua activitat.   
Sisé. Obligacions i responsabilitat de les empreses instal·ladores de fontaneria   
U. Les empreses instal·ladores de fontaneria seran responsables:   
a) Del fet que l'execució i reparació de les instal·lacions estiguen efectuades de conformitat amb el projecte d'aquelles, si n'hagués, i en qualsevol cas, que la instal·lació complesca la normativa vigent d'aplicació, i que les proves i assaigs reglamentaris hagen estat efectuades amb resultat satisfactori i sota la seua directa responsabilitat.   
b) De les deficiències d'execució de les instal·lacions que construesquen o reparen i, que els equips i accessoris instal·lats disposen de la corresponent homologació, quan siga exigible.   
Dos. Les empreses instal·ladores de fontaneria tindran les següents obligacions:   
a) Estar inscrites en el Registre d'Empreses instal·ladores del corresponent Servei Territorial d'Indústria i Energia.   
b) Complir, en tot moment, els requisits mínims especificats en la disposició cinquena.   
c) Controlar l'execució dels treballs que porten a terme llurs instal·ladors i operaris al seu servei, així com que els materials utilitzats complesquen la reglamentació vigent.   
d) Emetre els preceptius butlletins d'instal·lació una vegada realitzades les instal·lacions, reparacions o revisions, i efectuar les proves i assatjos reglamentaris. El s esmentats butlletins seran subscrits per un instal·lador autoritzat de l'Empresa instal·ladora.   
Seté. Registres d'Instal·ladors i d'Empreses Instal·ladores   
U. Instal·ladors.   
En cada Servei Territorial d'Indústria i Energia es portarà un llibre-registre dels carnets d'instal·lador atorgats per aquell.   
Per a persones amb veïnatge administratiu fora del territori valencià, hi serà admesa la validesa dels carnets en vigor expedits per altra Comunitat Autònoma o, si s'escau, Direcció Provincial del Ministeri d'Indústria i Energia.   
Els carnets d'instal·lador autoritzat tindran cinc anys de validesa, i hauran de renovar-se abans de la data de la seua caducitat per el corresponent Servei Territorial d'Indústria i Energia, amb sol·licitud prèvia dels interessats.   
Per raons d'evolució tecnològica de la fontaneria o canvis substancials en la seua reglamentació, la Conselleria d'Indústria, Comerç i Turisme, podrà establir requisits per a la renovació del carnet d'instal·lador.   
Dos. Empreses instal·ladores.   
Per a obtenir la inscripció en el Registre d'Empreses instal·ladores es presentarà, en el Servei Territorial d'Indústria i Energia de la Comunitat Valenciana, en l'àmbit territorial del qual es trobe el domicili social de l'Empresa, la corresponent sol·licitud acompanyada de la documentació que acredite el compliment dels requisits establerts en la diposició cinquena de la present Ordre, que seran igualment exigibles a les Empreses amb domicili social fora d'aquesta Comunitat Autònoma.   
Efectuada la inscripció, el Servei Territorial d'Indústria i Energia en facilitarà un certificat, a fi que es puga acreditar, davant de tercers, aquesta circumstància.   
Si una empresa instal·ladora precisa exercir la seua activitat en l'àmbit territorial d'una altra província de la Comunitat Valenciana, serà preceptiva la prèvia inscripció en el corresponent Registre del Servei Territorial en la demarcació del qual haja de realitzar les seues activitats; a més, haurà de presentar-se un certificat del Servei Territorial de procedència que acredite la inscripció en el Registre d'aquella. El termini de validesa del certificat emés per a aquesta única finalitat serà de dos mesos.   
La inscripció en el Registre d'Empreses Instal·ladores tindrà dos anys de validesa, i haurà de renovar-se abans de finalitzar l'esmentat termini.   
Vuité. Sancions  
L'incompliment dels preceptes continguts en la present disposició serà sancionat d'acord al capítol IX del Reglament Electrotècnic per a Baixa Tensió aprovat per Decret 2413/1973 de 20 de setembre.   
Per la imposició de sancions, així com per la retirada del carnet d'instal·lador o cancel·lació de la inscripció en el Registre d'Empreses instal·ladores, haurà d'instruir-se el corresponent expedient sancionador de conformitat amb allò disposat al Capítol II del Títol VI de la Llei de Procediment Administratiu, sent els Serveis Territorials d'Indústria i Energia els òrgans competents per a incoarlo.   
En cas de greu incompliment de llurs obligacions, els esmentats Serveis Territorials podran suspendre cautelarment la validesa del carnet d'Instal·lador en el Registre corresponent, mentre se substancie l'esmentat expedient i, si de cas, per un període no superior a tres mesos.   
DISPOSICIONS TRANSITORIES  
Primera  
Els actuals professionals de la fontaneria que el dia de l'entrada en vigor de la present Ordre acrediten disposar de carnet d'Instal·lador autoritzat, o bé estar donats d'alta en l?epígraf de Llicència Fiscal referent a aquesta activitat i haver abonat els rebuts corresponents durant un període no inferior a dos anys, podran beneficiar-se del procediment d'obtenció del carnet d'instal·lador de fontaneria que s'indica a continuació.   
U. Hauran de solicitar-lo en el termini màxim improrrogable de tres mesos a partir de l'entrada en vigor de la present Ordre, justificant documentalment el compliment de les condicions abans esmentades.   
Dos. Serà requisit indispensable, per aconseguir el carnet d'instal·lador, l'assistència a un curs relatiu a les matèries indicades en els Annexos I i II, i que tindrà una durada mínima de quaranta hores. L'esmentat curs serà organitzat en les tandes que siguen necessàries pels Serveis Territorials d'Indústria, en col·laboració amb les Entitats, Associacions o Empreses que hi puguen estar interessades.   
Tres. Podrà substituir-se el curs de l'apartat anterior per un curset de deu hores de durada sobre les matèries dels esmentats annexos, sempre que siga sol·licitat pels interessats en el termini màxim d'un mes a partir de l'entrada en vigor d'aquesta Ordre.   
Per accedir-hi, els Serveis Territorials d'Indústria prendran en consideració:   
a) Estudis i cursos realitzats pels interessats.   
b) Experiència adquirida i temps d'exercici de l'activitat instal·ladora.   
c) Relació d'instal·lacions més significatives realitzades.   
d) Qualsevol altra informació que permeta de justificar la seua capacitat i experiència professional.   
El Servei Territorial d?Indústria i Energia resoldrà el que procedesca en el termini de dos mesos comptadors a partir de la sol·licitud.   
Segona  
Transcorreguts dos anys des de l'entrada en vigor de la present Ordre, quedaran sense cap validesa els carnets d'instal·lador.   
Tercera  
Cap professional actual de fontaneria no podrà exercir les seues activitats a partir dels tres mesos d'entrada en vigor de la present Ordre, llevat d'aquelles que hagen sol·licitat acollir-se a la disposició transitòria primera. De tota manera no podrà realitzar l'activitat d'instal·lador de fontaneria a partir dels dos anys d'entrada en vigor d'aquesta Ordre, a no ser que haja obtingut el carnet d'instal·lador autoritzat de fontaneria.   
Quarta  
Les Empreses instal·ladores existents en l'actualitat hauran de sol·licitar en el termini màxim improrrogable de quatre mesos, comptadors a partir de l'entrada en vigor de la present Ordre, la inscripció en un "Registre Provisional d'Empreses instal·ladores" del corresponent Servei Territorial d'Indústria i Energia. Els interessats ajuntaran a la sol·licitud la documentació que acredite el compliment, amb independència dels requisits exigibles a qualsevol Empresa, del següent:   
a) Disposar almenys d'un instal·lador inclòs en plantilla amb carnet d'instal·lador expedit anteriorment, o d'un professional que haja sol·licitat d'acollir-se a la disposició transitòria primera.   
b) Que la relació entre el nombre total d'operaris especialistes i el d'instal·ladors autoritzats o professionals acollits a la disposició transitòria primera no siga superior a deu.   
c) Tenir coberta la responsabilitat civil que puga derivar-se de la seua activitat, mitjançant una pòlissa d'asegurament per un import mínim de cinc milions de pessetes.   
d) Disposar d'un local i dels mitjans tècnics adequats per al desenvolupament de la seua activitat.   
Efectuada la inscripció, el Servei Territorial d'Indústria i Energia n'estendrà un certificat que permetrà d'acreditar davant tercers, tal circumstància.   
Transcorreguts quatre mesos, comptadors des de l'entrada en vigor de la present Ordre, els Serveis Territorials d'Indústria i Energia no diligenciaran els Butlletins d'instal·lació emesos per Empreses instal·ladores que no hagen sol·licitat la inscripció en el Registre Provisional; i, per tant les Empreses subministradores d'aigua no podran efectuar subministraments a dites instal·lacions. Tot això s'aplicarà també a aquelles Empreses que, transcorreguts vuit mesos des de l'entrada en vigor d'aquesta Ordre, no hagen obtingut llur inscripció en l'esmentat Registre.   
El Registre Provisional d'Empreses Instal·ladores, i, per tant, les inscripcions i llurs certificats, quedaran sense cap validesa als dos anys des de l'entrada en vigor de la present Ordre.   
Quinta   
Les Empreses instal·ladores que s'hagen acollit a allò disposat en aquest règim transitori hauran de complir les obligacions, i estaran subjectes a les responasabilitats a què fan referència les disposicions sisena i setena d?aquesta Ordre.   
DISPOSICIO FiNAL  
La present Ordre entrarà en vigor el dia 1 de juliol de 1985.   
València, 28 de maig de 1985.   
El Conseller d?Indústria. Comerç i Turisme,   
SEGUNDO BRU I PARRA  
ANNEX I  
Programa de matèries tècniques exigible per a l'obtenció del carnet d'Instal·lador autoritzat de fontaneria   
A) REQUERIMENTS TEORICS  
1. Física i Química   
I. I. Conceptes de velocitat, força, correntia, treball i potencia. Unitats.   
1.2. Concepte de pressió. Unitats i equivalències. Pressió atmosfèrica. Pressió absoluta i relativa. Aparells de mesura.   
1.3. Vasos comunicants. Colps d'ariet.   
1.4. Fregament i pèrdua de càrrega.   
1.5. Aigües dures i molles.   
1.6. Nocions sobre corrosió dels metalls.   
1.7. Calor i Temperatura. Dilatació Tèrmica.   
2. Canonades i accessoris   
2.1. Canonades de ferro, coure i plom. Característiques Tècniques i comercials.   
2.2. Canonades de materials plàstics. Tipus i característiques tècniques comercials.   
2.3. Tipus d'unió entre canonades. Unions mecàniques. Unions per soldadura. Unions entre tuberies de materials diferents.   
2.4. Instal·lacions de canonades soterrades, encastades i vistes. Condicions i característiques de cada tipus d'instal·lació. Protecció de canonades contra la corrosió. Subjecció i fixament de canonades.   
2.5. Accessoris. Tipus i característiques.   
3. Elements de control, mesura i accionament   
3.1. Claus de pas. Tipus i característiques. Vàlvules anti-retorn. Vàlvules reductores de pressió. Comptadors. Altres vàlvules. Bombes. Acumuladors de pressió.   
4. Instal·lacions d'aigua calenta sanitària (A.C.S.) en instal·lacions interiors particulars   
4.1. Descripció de les instal·lacions d'A.C.S. en instal·lacions particulars. Tipus i característiques dels calefactors d'A.C.S. Temperatura i correnties d'A.C.S. Aïllament tèrmic de canonades.   
5. Conceptes de desguàs   
5.1. Desguassos interiors d'habitatges. Baixades d'aigües fecals i de pluja. Col·lectors de recollida. Ventilacions.   
5.2. Materials i mesures dels desguassos.   
B) REQUERIMENTS PRACTICS  
REALITZACIO PRACTICA D?UNA INSTALACIO RECEPTORA D AIGUA, ES A DIR:  
Preparació i corbat de canonades. Pràctiques de soldadura amb canonades metàl·liques i de plàstic. Empelts i derivacions. Unions mecàniques. Fixament de canonades. Protecció de canonades. Proves de resistència mecànica i d'engorjament.   
ANNEX 2  
Programa de reglamentació exigible per a l'obtenció del Carnet d'Instal·lador autoritzat de fontaneria  
1. Normes bàsiques per a les instal·lacions interiors de subministrament d'aigües (Ordre del Ministeri d?Indústria i Energia del 9 de desembre de 1975).   
2. Reglament de Verificacions Elèctriques i Regularitat en el subministrament d'energia elèctrica (Decret del 12 de març de 1954). Conceptes més importants sobre el servei públic de subministrament d'aigua (per similitud amb el d'energia elèctrica) continguts en els Títols primer, segon i cinquè.   
3. Ordre de 28 de maig de 1985, de la Conselleria d'Indústria, Comerç i Turisme, sobre Instal·ladors autoritzats i Empreses instal·ladores de fontaneria.   
4. Ordre del 28 de maig de 1985, de la Conselleria d?Indústria, Comerç i Turisme, sobre documentació i posada en servei de les instal·lacions receptores d'aigua.   
5. Qualsevol altra disposició relativa a les instal·lacions de fontaneria vigent en el moment de les proves d'aptitud